Kinsarvik

Se også Kinsarvik (tettsted).

Kinsarvik er en tidligere kommune i Hardanger i Vestland.

Kinsarvik kommune (også kjent som Kinsarvik herad) ble opprettet da Ullensvang kommune ble delt i tre (Ullensvang, Odda, Kinsarvik) 1. juli 1913. Bakgrunnen for oppdelingen skal ha vært industrireisingen i Odda og de motsetningene dette skapte innad i kommunen. Kommunen omfattet områder på begge sider av Sørfjorden, inkludert Utne. Kinsarvik hadde da 1 736 innbyggere.

1. januar 1964 ble det meste av Kinsarvik kommune med 1 513 innbyggere slått sammen med Ullensvang og Eidfjord kommuner til det nye Ullensvang herad. Lussand og Kvanndal krets i Kinsarvik med 72 innbyggere ble samtidig overført til Granvin kommune.

Referanser 

Tidligere kommuner i Hordaland
Ullensvangs historie
Norske kommuner etablert i 1913
Kommuner opphørt i 1964